26.11.2007.a. EELNÕU

Esitaja: Narva Linnavalitsus

LINNAVARA EESKIRJA MUUTMINE

Narva Linnavolikogu ___. ____________ 2007.a. määrus nr _____

Määrus kehtestatakse kohaliku omavalitsuse korralduse seaduse § 22 lõike 1 punkti 6 alusel.

§1. Muuta Narva Linnavolikogu 21.06.2005. a määruse nr 20/57 „Linnavara eeskiri” (edaspidi – eeskiri) punkti 24 ja sõnastada see järgmiselt: „24. Otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.“.
§2. Muuta eeskirja punkti 25 ja sõnastada see järgmiselt: „25. Võõrandamisele kuuluv linnavara, välja arvatud transpordivahendid, kontoritehnika ja inventar, antakse Narva linnavalitsuse Linnavara- ja majandusametile (edaspidi Linnavara- ja majandusamet) bilansile edasiseks võõrandamise protseduuri läbiviimiseks.”.
§3. Muuta korra punkti 34 ja sõnastada see järgmiselt: 

„34. Tasu eest linnavara omandamise otsuse võtab vastu:

 34.1. linnavolikogu – kinnisvara ja vallasvara suhtes, mille maksumus on 1000000 krooni ja üle;

34.2. linnavalitsus – kinnisvara ja vallasvara suhtes, mille maksumus ületab 100000 krooni, kuid ei ületa 1000000 krooni;

34.3. linnavalitsuse või linnaasutuse struktuuriüksuse juht tema käsutusse antud vahendite piires, kui vara väärtus ei ületa 100000 krooni ja nimetatud vaha on vaja igapäevase tegevuse tagamiseks.”.

§4. Muuta eeskirja punkti 35 esimese lause ja sõnastada see järgmiselt: „Kui asjaga seotud varalised õigused on oluliselt väiksemad kaasnevatest kohustustest võtab linnale tasuta üleantavate asjade ja varaliste kohustuste osas otsuse vastu linnavolikogu.”.
§5. Muuta eeskirja punkti 59 ja sõnastada see järgmiselt: „59. Linnavara võõrandamine on linnavara müük või selle muul viisil (sealhulgas vahetus) andmine kolmandate isikute omandusse käesolevas eeskirjas kehtestatud tingimustel ja linnavolikogu kehtestatud korras.”.
§6. Muuta eeskirja punkti 60 ja sõnastada see järgmiselt: „60. Linnavara võõrandamise eesmärgiks pole mitte alati suurima müügihinna saamine, vaid linna probleemide lahendamine erasektori investeeringute kaasamise ja avaliku huvi tagamise teel (linna elanike huvides).”.

§7. Määrus jõustub seadusega sätestatud korras.

Narva Linnavolikogu esimees

